
_ Butlletí Setmanal de ContraJnfonnació _ 

N úmero 407. Setmana del ]2 al ]8 d'abril de 2006 

Alejandro Uzkiano, en llibertat des del 2000 després d'haver complert una pena per col·laboració amb banda armada, va ser trobat mort el dijous 6 a la localitat guipuzcoana d'Aduna; tres mesos després que els seus pares denunciessin la seva desaparició. 


OkUPACIÓ I CENTRES SOCIALS 


Molts dels actes es traslladen a un nou acte davant d'El Molino 

L'ajuntament mobilitza desenes 
d'agents policials per impedir unes 
jornades culturals al Teatre Arnau 

L'acció ordenada per l'alcalde del tripartit va acabar amb 2 detencions 


Criminautzació dels moviments socials 


La jornada de protesta va finalitzar amb un concert enmig del carrer Còrsega 

M és d'un miler de persones es manifesten 
per denunciar el procés alsTres de Gràcia 


Ciutat Vella/ Barcelona.- El passat divendres 7 
d'abril es va convocar una concentració 
davant d'El Molino per tal de presentar l'Espai 
Alliberat per la Cultura, un projecte de 
denúncia de la mercantilització de les arts i 
en defensa de la creativitat i l'expressió lliure. 
Segons s'explica des del col·lectiu, no es pot 
acceptar l'abandonament de grans locals tea¬ 
trals al centre de Barcelona mentre innume¬ 
rables professionals de la cultura veuen com 
a impossible trobar espais on desenvolupar la 
seva creativitat. Per això varen decidir passar 
a l'acció el divendres a la tarda. La concentra¬ 
ció va esdevenir cercavila i finalment es varen 
dirigir a la seu de l'antic teatre Arnau, espec¬ 
tacular edifici abandonat des de fa 6 anys al 
bell mig de l'avinguda del Paral·lel. L'estruc¬ 
tura i l'interior de l'edifici es troba en perfec¬ 
te estat de conservació tot i que l'aspecte de 
degradació per excrements de coloms era 
mésque evident. Un cop a dins es va iniciar la 
funció amb la primera de les representacions 
teatrals, però aquesta va ser interrompuda 
bruscament amb l'arribada d'agents antiava- 
lotsde la guàrdia urbana, que van entrar porra 
en mà i amb la cara mig tapada al pati de 
butaques. No varen parlar amb ningú però la 
seva intenció era prou clara, venien a desa¬ 
llotjar. Una quarantena de persones es va 
asseure i es va mantenir a l'espera, exigint una 
ordre judicial. La resta de la gent va sortir de 
l'edifici. Durant més de tres hores es va man¬ 
tenir l'acordonament policial del teatre, els 
agents tallant el carrer amb cinc furgons i un 
nombrós grup de polítics i tècnics del distric¬ 


te de Ciutat Vella eren al Paral·lel comandant 
l'operació. Al telèfon rebien ordres de Jordi 
Hereu i de Carles Martí, i el gerent del dis¬ 
tricte es trobava al lloc dels fets. 

La cultura va continuar al carrer 
L'ajuntament va fer venir un tècnic dels bom¬ 
bers de Barcelona -no precisament el que 
estava de guàrdia-, que va donar cobertura i 
justificació a l'actuació del consistori. De fet, 
després de fer una visita a l'edifici el tècnic 
dels bombers va tenir parlar amb el gerent 
del districte i tot seguit va fer unes declara¬ 
cions a la premsa. La seva opinió era la matei¬ 
xa que la de l'ajuntament, no es podia utilit¬ 
zar l'espai perquè no tenia prous mesures de 
seguretat. Finalment les UPAS (antiavalots) 
amb aquesta excusa van entrar i van fer fora 
per la força a la gent que encara era a l'inte¬ 
rior. L'edifici va ser tapiat l'endemà. 

Dues detencions per la cara 
Els agents antiavalots varen acordonar la 
zona i la gent desallotjada va decidir organit¬ 
zar algunes de les actuacions enmig del 
carrer. Cap a les 3 de la matinada quan la gent 
ja marxava, els agents que estaven força alte¬ 
rats van empènyer un noi i van acabar dete¬ 
nint-lo. La seva companya, que es va queixar 
també va ser detinguda. Van ser alliberats 
l'endemà i diversos testimonis varen denun¬ 
ciar la detenció il·legal als jutjats. 

Dimarts lla la tarda davant d'El Molino es va 
tornar a convocar l'acte previst. Unes 200 
persones es trobaven acordonades per la 
policia a l'hora de tancar aquesta edició. 

Vila de Gràcia.- Centenars de persones es van 
concentrar el passat dissabte 8 d'abril ales sis 
de la tarda a la plaça Rius i Taulet en una de 
les manifestacions més concorregudes en 
supo rt als tres joves de G ràcia. Des de la plaça 
va sortir la manifestació, encapçalada pels 
familiars dels tres nois detinguts l'abril del 
2002. Elsfamiliarsduien la pancarta d'obertu¬ 
ra on es reivindicava l'absolució dels tres 
imputats. A l'acte final es van llegir diferents 


comunicats. Amb aquesta mobilització també 
s'engegaven les noves propostes de la coordi¬ 
nadora, integrada per una quinzena d'entitats 
gracienques. Coincidint amb el quart aniver¬ 
sari de les detencions, la Coordinadora va 
recordar que «les proves encara no han apa¬ 
regut». Fa tres mesos, la fiscalia de l'Audiència 
Nacional va exigir a la Brigada d'Informació 
de la policia espanyola que remetessin les 
suposades proves que demostraven les seves 


acusacions de «terrorisme». Per altra banda, 
més de 3.000 veïnes i veïns s'han autoinculpat 
al procés, demanant de ser jutjats conjunta¬ 
ment amb els Tres de Gràcia. L'acte va con¬ 
cloure amb un concert al carrer Còrsega, on hi 
van actuar els grups Adversaris i Insershow. 
També es va fer alguna pintada reivindicativa. 
Més informació a: www.tresdegracia.net. 

Coordinadora Ant i repressiva de Gràcia 

Vbnat contra l'especulació 


Ja comencen les 
obres del PlaCaufec 

Esplugues/ Baix llobregat.- Dilluns 10 d'abril, 
primer dia de vacances de Setmana Santa 
per a molta gent, una retroexcavadora va 
entrar als terrenys del Pla Caufec per a obrir 
camins. S'han obert dos camins a la part més 
baixa (a l'antic motocross) i per sobre de 
l'institut isabel de villena (finestrelles). La 
zona afectada és el Pla Caufec nord, la més 
propera al Parc de Collserola. Han destrossat 
la vegetació d'aquesta part de la falda de 
Sant Pere Màrtir, sense dubtar en arrencar 
arbres en el seu camí. L'ajuntament ha afir¬ 
mat que tenen permisos per fer el que fan. 
Tothom que hi pugui anar, que miri, que pre¬ 
gunti, que faci fotos i videos, que truqui a l'a¬ 
juntament per denunciar els fets, que vigilin 
que no avancin més en els seus plans, atu¬ 
rem-los si és necessari... El telèfon de l'A¬ 
juntament d'Esplugues és: 93 37133 50 - 900 
30 00 82 Més info: www.noalplacaufec.net 
Plataforma No al Pla Caufec 

Atacs feixistes 


Dos joves neonazis 
apallissen a un noi 
guineà a Castellar 

Un dels agressors ha estat detingut 

16 vegades en els darrers 3 anvs 

Castellar/ Vallès Occidental.- Dissabte 8 
d'abril a les 19h, un jove guineà va ser vícti¬ 
ma d'una brutal pallissa mentre passejava 
per uns carrers cèntrics del poble, concre¬ 
tament a la plaça M estre Anyé. Després de 
ser perseguit i insultat amb clares connota¬ 
cions racistes i xenòfobes per part de dos 
neonazis, aquests el van apallissar donant-li 
múltiples puntadesde peu arreu del costot 
deixant-lo estès a terra. Greument ferit, fou 
atès per la policia local i bombers i traslla¬ 
dat en ambulància a l'hospital Parc Taulí de 
Sabadell on dimarts 11 encara continuava 
recuperant-se amb greus fractures a la cara. 
La policia va detenir els dos agressors, un 
dels quals, l'Abraham de 22 anys, és conegut 
pel seu llarg historial d'agressions de caràc¬ 
ter feixista a Castellar i a d'altres municipis. 
També va ser detingut durant la Festa Major 
del 2003 per dislocar la clavícula a una per¬ 
sona. Aquest incident va ser el detonant d'u¬ 
nes festes conegudes per múltiples agres¬ 
sions i càrregues per part de la guàrdia civil. 
Al marge d'aquests fets, l'Abraham ha estat 
detingut en setze ocasions durant els darrers 
tres anys per casos semblants. Dimarts 11 al 
matí, els dos acusats van quedar en llibertat 
amb càrrecs. El jutge els acusa dels delictes 
de lesions i insults de caràcter xenòfob; a- 
temptat contra l'autoritat, desordres públics, 
danys i amenaces. La Plataforma Ciutadana 
Castellar contra el Feixisme denuncia la 
impunitat amb què continuen agredint indi¬ 
vidus com l'Abraham. Més informació a: 
http:/ / usuario.tiscali.es/ castellantifeixista 
Plataforma Ciutadana Castellar contra 
el Feixisme +Contra-lnfos 11/ 4/ 06 



La pancarta de capçalera a la part baixa del carrer Gran de Gràcia. 

Butlletí setmanal 

Gontra-Infos 

Tel: 93.530.68.76 

Correu electrònic: 
«zitzania@sindominio.net» 




























Les AUTORITATS NO COMPLEIXEN NI LES SEVES PRÒPIES LLEIS 

Cimenten l'antiga Mera del riu 
Llobregat deforma il·legal 

Després de desviar il·legalment el riu, segueix la política de fets consumats 


Les protestes veïnals continuen amb la 
incògnita de «Q ui ha cremat Can Ricart?» 


La Drogueria 
amenaçada de 
desallotjament 

Mataró/ El Maresme.- L'Ajuntament de 
Mataró, governat pel tripartit, ha iniciat un 
procés civil per recuperar la possessió de l'e¬ 
difici on es troba situat el CSOA La Dro¬ 
gueria. L'edifici que es va ocupar el juny del 
2002desprésdel4anysd'abandonament,es 
troba inclòs dins un projecte urbanístic que 
preveu l'enderroc de tota l'illa per construir- 
hi pisos i comerços. La data pel judici verbal 
per un "deshaucio por falta de pago'', està 
fixada pel dia 24 d'abril; on també es fixa la 
data pel desallotjament "en caso de dictarse 
sentencia condenatoria que no se recurra" 
pel dia 26 de maig a les 9:30 del matí. Desdel 
CSOA La Drogueria, s'ha engegat una cam¬ 
panya, juntament amb d'altres col·lectius de 
la ciutat, per denunciar la violència immobi¬ 
liària que ens assetja dia a dia, i els seus res¬ 
ponsables. Les assemblees es realitzen de 
forma oberta tots els divendres a partir de 
les 20:30 hores al centre social, al cl Santa 
Maria núm. 20 de Mataró, a 100 metres de 
l'Ajuntament. Desdel Centre Social es fa una 
crida a totes aquelles persones víctimes de 
la violència immobilària a que es reuneixin 
per tal de canviar l'actual situació. 

CSOA La Drogueria + 

Aturem as transgènics 


Catalunya.- Dissabte 8 d'abril hi havia convo¬ 
cada una Jornada Mundial de lluita contra 
els transgènics i la Plataforma Contra els 
Transgènics i d'altres col·lectius ecologistes 
de Catalunya van realitzar tant a Tarragona 
com a Barcelona unes processons funerals 
en memòria de l'agricultura ecològica. A 
Barcelona unes 60 persones vestides de 
negre pel dol, van recórrer els carrers de la 
ciutat fins arribar al Departament 
d'Agricultura, on es van cremar uns lOkg de 
panotxestransgèniquesdel camp d'un pagès 
de Girona que fa 3 mesos li van contaminar 
la collita. A Tarragona el funeral també va 
acabar davant del Departament 
d'Agricultura de la ciutat on hi van participar 
unes 25 persones. Coincidint amb l'inici de la 
conferència de la Comissió Europea sobre el 


Defensa dels espais naturals 


Delta Lobregat.- El riu Llobregat va ser desviat 
de forma il·legal el setembre del 2004. En 
aquest temps l'antiga Mera s'ha convertit en 
una llacuna de gran riquesa natural al recarre- 
gar-se a través de les aigües no contaminades 
de l'aqüífer.A efectes legals l'antiga Mera con¬ 
tinua sent el riu Llobregat i encara no ha pas¬ 
sat els tràmits de desafectació que perme¬ 
trien "legalment" les obres, per tant, són 
obres il·legals en terrenys de domini públic 
hidraúlic. El greuge afegit és que s'estan rea¬ 
litzant sense cap mena d'Estudi d'Impacte 
Ambiental com també obliga la legislació 
vigent. Les denúncies de les entitats ecologis¬ 
tes a les institucions europees i estatals, han 
estat la causa que han aturat durant tot 
aquest temps el projecte de cimentació de la 
Mera per construir una estació ferroviària de 
mercaderies. La pressió de les diferents admi¬ 
nistracions, consorcis i multinacionals han fet 
que, de nou, es tiri pel dret sense complir ni la 
seva pròpia legislació, com ja va succeir amb 
el desviament del riu. D'acord amb les decla¬ 
racions realitzades i publicades a la premsa, 
per Josep Oriol i Ramon Luque, Director del 


futur de la "coexistència" entre transgènics i 
no transgènics a Viena (Àustria) el passat 
dimarts 4 d'abril es va presentar al Col·legi 
de Perdiodistesde Barcelona un estudi sense 
precedents sobre la greu situació provocada 
pels conreus transgènics a Catalunya i Aragó, 
realitzat al llarg dels últims 10 mesos. "La 
Coexistència Impossible", que així l'anome¬ 
nen és el primer informe d'aquestes caracte¬ 
rístiques a l'estat que pretén mostrar a l'opi¬ 
nió pública quines són les conseqüències 
reals del conreu de transgènics a partir dels 
casos de Catalunya i Aragó, principals 
regions productores a Espanya i a la UE (en 
ambdues comunitats la superfície de blat de 
moro transgènic arriba a gairebé el 50% del 
conreu total de blat de moro). L'informe 
conclou que la "coexistència" de l'agricultu- 


Port de Barcelona i Director General de Medi 
Natural de la Generalitat respectivament, un 
cop expulsada la fauna aquàtica de la llacuna, 
fase que s'ha realitzat aquestes darreres set¬ 
manes, s'està procedint a l'immediat aterme- 
nament del Domini Públic Hidràulic (DPH). 
Aquestes obres consisteixen en l'abocament 
de milers de tones de terra durant la nit. Amb 
nocturnitat estan aprofitant els moviments 
de terra per abocar matèries de rebuig, que 
no se sap de forma certa d'on provenen, i amb 
alevosia, en tant que es pretenen realitzar 
durant les festes de Setmana Santa aprofitant 
el període de vacances. Alguns propietaris 
dels voltants estan veient envaïdes les seves 
terres sense que se'ls hagi donat cap solució. 
La desaparició d'aquesta llacuna suposarà, a 
part de la destrossa mediambiental, el trasllat 
de la nidificació dels milers d'aus que s'allot¬ 
gen a zones properes a l'aeroport, augmen¬ 
tant l'inseguretat dels vols i donant una excu¬ 
sa perfecta per la desaparició d'altres zones 
humides en un futur. 

DEPANA +Salvem el Delta 
del Llobregat +Contra-lnfos 11/ 4/ 06 


ra transgènica amb les altres agricultures és 
inviable i descriu amb detall els casos de 
contaminació apareguts l'any 2005, l'opaci¬ 
tat en el món de la investigació, el nul o 
deficient seguiment i control dels conreus i 
dels casos de contaminació, els errors admi¬ 
nistratius, el conreu de varietats il·legals, els 
campsexperimentalsno autoritzats, l'absèn¬ 
cia de registres públics i la contaminació al 
llarg de tota la cadena de transport i comer¬ 
cialització. Precisament aquest informe es 
publica quan la Generalitat de Catalunya i el 
Ministeri d'Agricultura pretenen aprovar 
similars decrets de "coexistència" l'objectiu 
polític dels quals és legalitzar la contamina¬ 
ció genètica generalitzada. 

Plataforma Transgènics Fora! 

Concentració a Ben 
en suport a Rúben 

Barcelona.- Més de mig centenar de perso¬ 
nes es van concentrar el dilluns dia 10 d'abril 
davant la Audiència de Barcelona per recla 
mar la llibertat de Rubén, un dels dos joves 
anarquistes acusats de colocar un artefacte 
explosiu en el Centre de Iniciatives per la 
Reinserció (CIRE), el 17 de gener de 2005. 
Sota el lema 'Solidaritat amb Rubén i Ignasi', 
els concentrats van definir de "molt fràgils" 
les acusacions que pesen sobre els joves, ja 
que els mossos d'esquadra "no han trobat 
material incendiari ni explosiu en els regis¬ 
tres realitzats". Van denunciar la situació en 
la que es troba en Rubén, enpresonat a Can 
Brians. Van denunciar també, que en cap 
moment s'ha respectat la presunció d'ino- 
cencia. D'altra banda, Ignasi, un altre dels 
imputats en la causa, va sortir el passat 31 
de març del centre penitenciari Quatre 
Camins després de pagar 3.000 euros de 
fiança. No serà fins el proper 18 d'abril quan 
la Secció Segona de l'Audiència de 
Barcelona es pronunciï sobre el recurs inter¬ 
posat per aconseguir la seva llibertat. 

No a la Llei d'Estrangeria 


Concentració en 
favor de les persones 
migrants i contra les 
mortsa la Mediterrània 

Barcelona.- El passat divendres 7 d'abril, a 
quarts de vuit del vespre, un centenar de 
persones es va concentrar a Via Laietana 
davant l'edifici de Correus, per denunciar 
les detencions que han succeït dins l'edifici 
en els darrers temps. En diversos casos, per¬ 
sones migrants s'han personat a correus per 
anar a recollir la carta on se'ls expressa la 
denegació del permís de residència i s'han 
trobat amb policies de paisà que els han 
detingut per fer efectiva l'ordre d'expulsió. 
Posteriorment, les persones concentrades 
van caminar fins al Moll de la Fusta on van 
tirar un ram de flors a l'aigua i van posar 
unes quantes espelmes en record i com a 
denúncia de totes aquelles persones que 
han mort intentant creuar la Mediterrània i 
contra les repatriacionsa Mauritània. 

Barcelona .- L'incendi de la nau central de Can 
Ricart del passat dimarts 4, no ha aturat les 
protestes veïnals. La Plataforma Salvem Can 
Ricart va emetre un comunicat en què expo - 
sava el seu rebuig al pla de conservació pre¬ 
sentat per l'ajuntament el mateix matí de 
l'incendi. Consideren que el pla és totalment 
insuficient i aposten per la íntegra remodela- 
ció de les instal·lacions com a espais i equi¬ 
paments públics. Per altra banda, el passat 
dijous, diversos veïns i veïnes es van concen¬ 
trar a la porta de Can Ricart a quarts de vuit 
del vespre. Aquesta convocatòria es repetirà 
el proper dijous. La Favb ha emès un comuni¬ 
cat sota el títol «Qui ha cremat Can Ricart?» 
en què anuncien que es personaran en la 
denúncia conjunta amb l'Associació de Veïns 
del Poblenou i d'altres entitats. Reproduïm a 
continuació part d'aquest comunicat: «Quan 
un espai reivindicat pel moviment veïnal 
com Can Ricart es crema, i es cremen preci¬ 
sament les naus que havien de ser conserva¬ 
des segons la proposta municipal, sembla 
lògic preguntar-se qui ha cremat Can Ricart. 
A l'espera que els tècnics de la policia i dels 
bombers investiguin, algunes respostes les 
tenim ja: Can Ricart l'ha cremat l'especulació. 
L'han cremat els polítics que es pleguen als 
interessos immobiliaris i financers. L'han cre¬ 
mat la lentitud en la resposta a reivindica¬ 
cions fonamentades i legítimes. L'han cremat 


Repressió 


Sabadell/ Vallès Occidental.- «El membre de 
l'organització de Barraques Eudald Griera va 
ser condemnat el passat 7 d'abril a un any de 
presó després que l'Ajuntament es personés 
com a acusació particular i fes una petició de 
dos anys de presó. L'endemà que l'Ajuntament 
de Sabadell hagués reconegut públicament 
que va ser "un error" que es personessin com 
a acusació particular i demanessin dos anys de 
presó a Eudald, el jutjat va emetre sentència: 
condemnat a lany de presó. Enfront a aques¬ 
ta situació, en què un veí de Sabadel I està co n- 
demnat a un any de presó "per error", no ens 
podem quedar de braços plegats (...). Des 
d'Alerta Solidària entenem que davant dels 
fets i les actuacions durant el judici no n'hi ha 


aquells que ja no recorden qui i sobretot per 
què van ser escollits. L'han cremat els qui 
confonen el diàleg amb la imposició prepo - 
tent, els qui no entenen el valor de comptar 
amb una societat civil conscient i organitza¬ 
da com a garantia de futur. L'han cremat els 
qui entenen la propietat privada com un 
exercici feudal de drets sense assumir cap 
responsabilitat social... i els qui no vetllen 
per l'interès col·lectiu fent complir aquestes 
responsabilitats. Cap aquí hauran d'adreçar 
les investigacions els qui cerquin les respon¬ 
sabilitats (nosaltres les exigirem) i apuntant 
aquí trobaran el nostre índex, les nostres 
indefugibles preguntes. No són gaires noms i 
totes i tots els tenim al cap. 

Poden estalviar-se molts diners públics si, 
com a les novel·les negres clàssiques, es pre¬ 
gunten a qui beneficia que Can Ricart es 
cremi (...). Per tot això, exigim que s'aclareixin 
les responsabilitats legalsen l'incendi de Can 
Ricart i la Favb es personarà en la denúncia 
juntament amb l'Associació de Veïns de 
Poblenou i la resta d'entitats. Entretant, pen¬ 
sem que cal obligar a la restauració de les 
naus afectades a l'espera que s'aprovi el Pla 
de Protecció d'aquest conjunt. Un pla que no 
pot ignorar les justes demandes de les enti¬ 
tats que defensen el projecte.». Més infor¬ 
mació a: www.salvemcanricart.org. 

prou en resoldreu en paraules, cal resoldre-ho 
en fets i en actuacions legals, en aquest sentit 
exigim a l'Ajuntament de Sabadell que: - Que 
presenti un recurs contra la sentència dema¬ 
nant l'absolució de l'Eudald. - Que de forma 
rotunda i sense ambigüitats es posicionin pú¬ 
blicament contra la sentència, demanin l'abso - 
lució i accepti les responsabilitats polítiques 
de la seva d'actuació. - Que es donin explica¬ 
cions sobre les falses declaracions dels poli¬ 
cies durant el judici. - Finalment cal que totes 
les aparicions públiques les faci el responsable 
polític de què aquest fets hagin ocorregut: el 
responsable de Via Pública Ramon Burgués o 
per defecte, el màxim responsable, l'alcalde 
M anuel Bustos.» Alerta Solidària 11/ 4/ 06 


Jornada M undial de lluita contra els transgènics 


Un membre de Barraques de Sabadell 
condemnat a un any de presó 

L'Ajuntament es persona com acusació particular i al dia següent declaren que és un «error» 






Presos i preses en lluita 


LluitesarreudelMón 


Lluites laborals 


Ecologia 


Jornada de lluita contra 
M ercadona a l'Estat espanyol 


Mor un pres 
a l'infermeria 
de la presó 
d'Albolote 

Albolote/ Granada.- El passat dissabte 8 d'a¬ 
bril, un pres del centre penitenciari 
d'Albolote va aparèixer penjat a l'infermeria 
del centre. El pres complia condemna d'un 
any de presó i es trobava a l'infermeria en 
tractament mèdic per "trastorn psíquic". 
Aquest no és el primer suïcidi que es pro¬ 
dueix enguany a la presó granadina, que 
acumula diversos fets d'aquest tipus en 
pocs mesos. Contra-lnfos li/ 4/ 06 


Tortura blanca 
contra una presa 
del centre basc 
de Langraitz 

Langraitz/Araba.- Maria José Banos, presa 
política dels Grapo ha denunciat, a través 
d'una carta, que va ser sotmesa a maltracta¬ 
ments psicològics per denunciar la mort 
dels presos bascos Igor i Baru. Tot va 
començar quan Maria José va decidir no 
acceptar el menjar de la presó i portar a 
sobre un cartell de solidaritat i denúncia. La 
direcció de la presó va fer-li treure el cartell 
i la va traslladar temporalment al 
Departament d'Aïllament. 

Contra-lnfos 11/ 4/ 06 


La totalitat de pre¬ 
sos polítics maput- 
xes en vaga de fam 

Xile.- A finals de març va començar al 
Tribunal Oral de lo Penal d'Angol un nou 
judici contra dos presos polítics maputxes 
acusats de l'incendi terrorista al fundo 
Poluco Pidenco', propietat de l'empresa 
forestal Mininco que va ocórrer el 19 de 
desembre del 2001 Per aquesta mateixa 
causa s'han realitzat ja tres judicis on s'ha 
condemnat als acusats a 10 anys de presó. 
Al començar l'audiència, els imputats es van 
negar a que els hi fossin retirades les mani¬ 
lles, fet que va provocar incidents amb els 
gendarmes, que van intentar treure'ls-hi per 
la força, i amb alguns dels familiars que allí 
es trobaven. El Tribunal va ordenar el desa¬ 
llotjament total de la sala, inclosos els 
imputats i la premsa. Ja la setmana d'abans, 
en el primer dia de la vista, el Tribunal va 
requisar els equips de filmació als periodis¬ 
tes de la productora Nueva Imagen, que 
estaven realitzan un reportatge sobre la 
situació del maputxes a la Araucania. 
Finalment el Tribunal va decretar un vere¬ 
dicte absolutori pels dos acusats, requalifi- 
cant l'incendi com a comú i per tant, els 
acusats que es trobaven en presó preventi¬ 
va van poder sortir en llibertat el passat 7 
d'abril. Per denunciar l'assetjament que 
pateix el poble maputxe la totalitat del pre¬ 
sos polítics maputxes, inclosos els com¬ 
demnats per aquest incendi, van iniciar una 
vaga de fam que ja dura més de 22 dies. 

Ara, arran d'aquesta sentència, s'esperen 
canvis pel que respecta a les condemnes ja 
aplicades. 

Observatori de Drets dels Pobles Indígenes 
+Contra-lnfos 11/ 4/ 06 


Estat espanyol- El passat dissabte 8 d'abril va 
començar la campanya de solidaritat, arreu 
de l'estat, amb els treballadors/ res del Centre 
Logístic de Mercadona a Sant Sadurní 
d'Anoia, que continuen la vaga indefinida. A 
Barcelona dissabte al migdia es va convocar 
una manifestació a la plaça Universitat, que 
va reunir unes cent persones entre treballa¬ 
dors, familiars, amics i afiliats de la CNT. 
L'acte va tenir molt bona acollida entre la 
gent que passava pels carrers, donant mostres 
de recolçament i simpatia per les reivindica¬ 
cions dels treballadors en vaga. 

Accions a Màlaga 

A la ciutat de Màlaga, el mateix dissabte al 
migdia, un grup de militants del SOV de CNT 
Màlaga, amb set carros completament plens 
de productes, situats en tres caixes diferents, 
van començar a cridar les raons perque esta¬ 
ven en vaga els companys de Catalunya i van 


bloquejar les caixes durant una estona. 
Medina del Campo 

La CNT de Valladolid va realitzar la jornada 
de lluita contra Mercadona a Medina del 
Campo, informant als clients de Mercadona 
de la situació dels companys de Barcelona i 
de l'assejament generalitzat al que son 
sometsos els treballadors en molts super¬ 
mercats d'arreu de l'estat. 

Galiza 

A Galicia es va realitzar una concentració a 
Oleiros (A Coruna) i a dos establiments de la 
empresa a Pontevedra. Es va repartir infor¬ 
mació de les pràctiques anti-sindicals que 
desenvolupa l'empresa, es van col·locar 
enganxines i es van cridar consignes de soli¬ 
daritat amb un megàfon. En un dels establi¬ 
ments l'encarregat va arribar a enfrontar-se 
amb els manifestants. 


* 


* EL RfflfflL THMBÉ 
VWTMalTKIffl 


Prtwud di Tm L· tim' 




'Cleguei* PRESES 

IkrgírtaÜÍRfóRffl 
-t.-zcw Elanej FEHMNDEI 
LkisLUtítí 

fsptJ Itawlé'idfti fci 


■ - E. sBs 



i ES Miquel Taradell 

fi.fl 42 flW*iaÏ 3 G 


Cartell anunci acte del col·lectiu zapatista al barri del Raval. 


Del 14al 17d’abril.Sortida dia 14, IDh Sentmenat delVallès 

Pedalada contra la línia de molt alta tensió 


Tots els dijous de 10 a 14 i de 16 a 20h, c/ Reina Amàlia 11 bis, Bcn 

Oficina RAM i Oficina d'O kupació 

Concentració davant de la seu de M ercadona a Saragossa. 


^L'oratge de la setmana vinent 


Dimecres 12 

Dijous 13 

Divendres 14 

Dimarts 18 

Setmana que començarà assoleïada amb núvols a partir de divendres al vespre. Les pluges en forma de ruixats dèbils i 
dispersos pot arribar el cap de setmana. Les temperatures seran força altes encara que baixaran amb sensació d’humi¬ 
tat a partir de dissabte. El dilluns i el dimarts continuaran els vents humits del sud i de xaloc i llevant. 


Per una normativa 
europea, estatal i catalana 
que prioritzi la prevenció 
de residus, la defensa 
del medi ambient i la 
salut de les persones 

Catalunya.- el 30 de març, més d'un cente¬ 
nar d'entitats dels Països Catalans, l'estat 
espanyol i Europa van realitzar diverses 
accions de denúncia a diferents ciutats de 
l'estat espanyol en el marc de la presenta¬ 
ció de la campanya "Per una normativa 
europea, estatal i catalana que prioritzi la 
prevenció de residus, la defensa del medi 
ambient i la salut de les persones'Tobjectiu 
d'aquestes accions és reivindicar polítiques 
de residus preventives a nivell europeu i 
estatal (amb la signatura de la Declaració de 
Molins) i a nivell català, concretament, amb 
la campanya "Fem el primer pas". 

A nivell europeu, l'aprovació de les modifi¬ 
cacions de la Directiva M arc de Residus de 
la UE pot representar un retrocés respecte 
el marc normatiu actual, ja que la revisió 
prevista contempla aspectes preocupants 
com: la desaparició de la jerarquia ecològi¬ 
ca de gestió dels residus, a consolidació de 
la incineració com a sistema de "valoritza- 
ció" dels residus amb noves formes com la 
coincineració en cimenteres, tèrmiques i 
foneries, una forta tendència cap a la desre- 
gulació de la gestió de residus i cap a una 
desharmonització entre les polítiques dels 
diferents estats membres, manca d'objec¬ 
tius de prevenció i reciclatge de residus. 
Podeu trobar més informació i imatgesdela 
presentació a la web de la campanya: 
http:/ / www.residusiconsum.org 

Contra-lnfos 11/ 4/ 06 


Lluíta contra el patriarcat 


Detingut per agressió sexual 

Irunea/ Nafarroa.- Un policia municipal de 
Pamplona va ser detingut el dijous 6 d'abril 
com presunte autor d'un delicte d'agresió 
sexual a una dona d'origen marroquí. El jutge 
va deixar ahir a l'agent en llibertat amb 
càrrecs i sense fiança i li va impossar una 
mesura d'allunyament de 200 metres, como 
havia sol·licitat la fiscal. En l'auto de posada 
en llibertat se li imputa un delicte d'agresió 
sexual. Ha sigut suspès de les seves funcions 
i se li ha obert un expedient disciplinari. 

Contra-lnfos 11/ 4/ 06 



























































